rejauldu/bengali-wikipedia huggingface dataset:
কার্বন মনোক্সাইড (CO) হচ্ছে বর্ণহীন, গন্ধহীন, স্বাদহীন গ্যাস যা বাতাসের তুলনায় হালকা। মানুষ সহ সকল মেরুদন্ডী ও অমেরুদণ্ডী হিমোগ্লোবিক প্রানীর জন্য বিষাক্ত।  পরিচিতি  কার্বন মনোক্সাইড ইংরেজিতে Carbon Monoxide (রাসায়নিক সংকেত: CO) হল একপ্রকার রঙ,গন্ধ এবং স্বাদহীন গ্যাস, যার ঘনত্ব বাতাসের তুলনায় কিছুটা কম। এক পরমাণু কার্বন ও এক পরমাণু অক্সিজেন যুক্ত হয়ে এক অণু কার্বন মনোক্সাইড গঠন করে। আন্তর্জাতিকভাবে এটি বিষাক্ত গ্যাস হিসেবে চিহ্নিত।  প্রস্তুতি সাধারণত স্বল্প পরিমাণ অক্সিজেন (O) এর উপস্থিতিতে কার্বন (C) জাতীয় পদার্থ যেমনঃ কাঠ, কয়লা ইত্যাদি পোড়ালে কার্বন মনোক্সাইড গ্যাস উৎপন্ন হয়।  বিপদ কার্বন মনোক্সাইড একটি বিপজ্জনক গ্যাস। এটি অত্যধিক মাত্রায় কেউ নিশ্বাসের সাথে গ্রহণ করলে সে দ্রুত অজ্ঞান হয়ে পড়বে এবং সাথে সাথে চিকিৎসা করা না হলে রোগীর মৃত্যু ঘটে।  পাশ্চাত্য দেশ সমূহে কার্বন মনোক্সাইড আত্মহত্যার একটি অন্যতম জনপ্রিয় মাধ্যম। তাদের মতে এটা মৃত্যুর সবচেয়ে কম কষ্টদায়ক উপায়।  সতর্কতা এই গ্যাসের যেকোনো অনুনমোদিত ব্যবহার আইনত দন্ডনীয় অপরাধ।  গবেষণাগারে ব্যবহার করার সময় দস্তানা, নিরাপত্তা চশমা ও গ্যাস মাস্ক ব্যবহার করা আবশ্যক।  ★কার্বন মনোক্সাইডকে নীরব ঘাতক বলা হয় কেন?  উত্তরঃ কার্বন মনোক্সাইড মানুষের অজান্তেই খুব সহজেই শ্বাসের সাথে ফুসফুসে চলে যায়। সেখানে গিয়ে ব্যাপন প্রক্রিয়ায় রক্তে প্রবেশ করে এবং রক্তের হিমোগ্লোবিনের সাথে একটি জটিল যৌগ তৈরি করে।  যৌগঃ-     Hb   +    CO      --->      Hb(CO)  যার ফলে অক্সিজেন বহুরূপে কাজ করতে পারে না, শ্বাসকষ্ট হয় এবং হৃদরোগে আক্রান্ত মানুষের মৃত্যু পর্যন্ত হতে পারে। তাই কার্বন মনোক্সাইডকে নীরব ঘাতক বলা হয়।  তথ্যসূত্র   বহিঃসংযোগ   Explanation of the structure Carbon Monoxide Safety Association  International Chemical Safety Card 0023 NIOSH Pocket Guide to Chemical Hazards CDC – Carbon Monoxide – NIOSH Workplace Safety and Health Topic  http://www.cdc.gov/co/faqs.htm External MSDS data sheet Carbon Monoxide Detector Placement Carbon Monoxide Purification Process Carbon Monoxide Hazards with Backpacking Stoves Microscale Gas Chemistry Experiments with Carbon Monoxide Instant insight outlining the physiology of carbon monoxide from the Royal Society of Chemistry Pictures of CO Poisoning Radiology and Pathology Images from MedPix.  বিষয়শ্রেণী:কার্বন যৌগ বিষয়শ্রেণী:ধোঁয়াশা বিষয়শ্রেণী:শিল্প গ্যাস বিষয়শ্রেণী:বিষক্রিয়াবিজ্ঞান
কান্দ্রি () ভারতের মহারাষ্ট্র রাজ্যের নাগপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১১ মিটার (১০২০ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কান্দ্রি শহরের জনসংখ্যা হল ৫২৯৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে কান্দ্রি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
অনন্ত বাসুদেব মন্দির ভারতের ওড়িশার রাজধানী ভুবনেশ্বরে অবস্থিত ভগবান কৃষ্ণকে (বিষ্ণুর অবতার) নিবেদিত একটি হিন্দু মন্দির। মন্দিরটি ১৩শ শতাব্দীতে তৈরী এবং এখানে কৃষ্ণ, বলরাম ও সুভদ্রার পূর্ণ বিগ্রহ পুজো করা হয়। বলরাম একটি সাতমূখী সাপের তলায় অবস্থিত, সুভদ্রা দুই হাতে রত্নপাত্র ও পদ্ম নিয়ে বাম পা আরেকটি রত্নপাত্রের উপর রেখে অবস্থিত এবং কৃষ্ণ চার হাতে শঙ্খ, পদ্ম, গদা ও চক্র নিয়ে অবস্থিত। মন্দিরটি রাজা ভানুদেবের শাসনকালের অনঙ্গভীম তৃতীয়র কন্যা চন্দ্রিকা দেবীর সমসাময়িক।   আরও দেখুন   ভুবনেশ্বরের মন্দিরের তালিকা।   তথ্যসূত্র    বহিঃসংযোগ   বিষয়শ্রেণী:কৃষ্ণ মন্দির বিষয়শ্রেণী:ভুবনেশ্বরের হিন্দু মন্দির বিষয়শ্রেণী:ওড়িশার মন্দির বিষয়শ্রেণী:১৩শ শতাব্দীতে ভারতে প্রতিষ্ঠিত বিষয়শ্রেণী:জগন্নাথ মন্দির বিষয়শ্রেণী:ওড়িশার প্রত্নতাত্ত্বিক নিদর্শন বিষয়শ্রেণী:১৩শ শতাব্দীর হিন্দু মন্দির
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। ঐকমত্য প্রতিষ্ঠিত হয়নি। ~ যুদ্ধমন্ত্রী আলাপ ১৭:৪১, ২ মার্চ ২০২০ (ইউটিসি) হবে রে হইচই   – (অপসারণের প্রস্তাবনা দেখুনলগ দেখুন) () নিবন্ধে তিনটি তথ্যসূত্র আছে। এগুলো WP:GNG ও WP:NSONG পূরণ করার জন্য এনাফ নয়। গুগল সার্চেও মনে হয় নি যে এগুলো অতিক্রম করবে গানটি। এস. এম. নাজমুস শাকিব (আলাপ) ০৩:১২, ১৯ ফেব্রুয়ারি ২০২০ (ইউটিসি)  ,  আপনি নিবন্ধের তথ্যসূত্রগুলিকে নির্ভরযোগ্য মানছেন না, যেখানে আনন্দবাজার পত্রিকা এবং টাইমস অফ ইন্ডিয়া'র মত সংবাদপত্রের লিংক রয়েছে। আপনি জনাছেন যে গুগল সার্চ করে তেমন তথ্য সূত্র পাওয়া যাচ্ছে না। আপনার জন্য এই গুলি -   নাচের অ্যান্থেমের পর এবার উড়বে ঘুড়ি, হবে রে হবে হবে হইচই !,    প্রকাশ্যে দেবের 'হইচই আনলিমিটেড'এর টাইটেল ট্র্যাক 'হবে রে হইচই'   হইচই আনলিমিটেডের টাইটেল ট্র্যাক মুক্তি পেল জনসমুদ্রের মাঝে   দেবের ‘হইচই’তে সামিল সায়ন্তিকা, দেখুন ভিডিও   আর বাংলা ছবির একটি জনপ্রিয় গান কি ভাবে বাংলা উইকি'তে উল্লেখযোগ্য হয়না তা আমার জানা নেই।  খাঁ শুভেন্দু (আলাপ) ০৪:১০, ১৯ ফেব্রুয়ারি ২০২০ (ইউটিসি)    আমি তথ্যসূত্র অনির্ভরযোগ্য কিংবা তেমন তথ্যসূত্র পাওয়া যাচ্ছে না বলি নি। বলেছি WP:GNG ও WP:NSONG পূরণ করার জন্য পর্যাপ্ত তথ্যসূত্র নিবন্ধ থেকে কিংবা গুগল করে পাওয়া যায় নি। আপনি যে তথ্যসূত্র দিয়েছেন সেগুলোর সারাংশ অমুক চলচ্চিত্রের অমুক গান মুক্তি সংক্রান্ত। এসব তথ্যসূত্র WP:GNG ও WP:NSONG পূরণ করে না। যা কভারেজ সব রুটিন কভারেজ। আর, দয়া করে WP:NOTINHERITED। তাহলে বুঝবেন, তথ্যসূত্র পাওয়া গেলে কেন সব উল্লেখযোগ্য নয়। আর এখানে তো সব রুটিন কভারেজ। জনপ্রিয়, প্রখ্যাত, বিখ্যাত, আলোচিত ইত্যাদি বিশেষণের ভিত্তিতে নিবন্ধ রাখা হয় না উইকিপিডিয়ায়। রাখা হলে, সবার আগে হিটলারের নিবন্ধ অপসারিত হত। দেখা হয়, আমাদের উল্লেখযোগ্যতার মানদণ্ডে উত্তীর্ণ কী না।এস. এম. নাজমুস শাকিব (আলাপ) ০৭:৩৮, ১৯ ফেব্রুয়ারি ২০২০ (ইউটিসি)  ; আচ্ছা আপনি বলতে চাইচ্ছেন নিবন্ধটি উল্লেখযোগ্য নয়? "জনপ্রিয়, প্রখ্যাত, বিখ্যাত, আলোচিত ইত্যাদি বিশেষণের ভিত্তিতে নিবন্ধ রাখা হয় না উইকিপিডিয়ায়"- তা হলে উল্লেখযোগ্যতার ভিত্তি কি? খাঁ শুভেন্দু (আলাপ) ১৫:০১, ১৯ ফেব্রুয়ারি ২০২০ (ইউটিসি)    দেখুন উল্লেখযোগ্য কি উল্লেখযোগ্য নয় সেটা যাচাইয়ের জন্য মানদণ্ড আছে। আপনার এই নিবন্ধটি একটি গান। এখানে নিবন্ধে থাকা ও গুগল করে পাওয়া তথ্যসূত্র দেখে মনে হয়েছে এসব তথ্যসূত্র WP:GNG ও WP:NSONG পূরণ করে না।এস. এম. নাজমুস শাকিব (আলাপ) ০৮:২৭, ২০ ফেব্রুয়ারি ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
লুই র‍্যনো () (২১শে মে ১৮৪৩ – ৮ই ফেব্রুয়ারি ১৯১৮) একজন ফরাসি আইনজ্ঞ ও শিক্ষাবিদ ছিলেন। তিনি এর্নেস্তো তেওদরো মোনেতার সাথে একত্রে ১৯০৭ সালে শান্তিতে নোবেল পুরস্কার লাভ করেন।   র‍্যনো ফ্রান্সের ওতাঁ শহরে জন্মগ্রহণ করেন। ১৮৬৮ থেকে ১৮৭৩ সাল পর্যন্ত তিনি দিজোঁ বিশ্ববিদ্যালয়ে রোমান আইন ও বাণিজ্যিক আইনের অধ্যাপক ছিলেন। ১৮৭৩ থেকে ১৯১৮ সালে মৃত্যু অবধি তিনি প্যারিস বিশ্ববিদ্যালয়ের আইন অনুষদের অধ্যাপক ছিলেন; সেখানে ১৮৮১ থেকে আন্তর্জাতিক আইনের অধ্যাপনা করতেন। ১৮৯০ সালে তিনি পররাষ্ট্র মন্ত্রণালয়ে আইনি উপদেষ্টা হিসেবে নিয়োগ পান, যেখানে তিনি আন্তর্জাতিক আইনের আলোকে ফরাসি পররাষ্ট্রনীতি খতিয়ে দেখেন। এই পদে থেকে তিনি দুইটি হেগ সম্মেলন এবং লন্ডন নৌবাহিনী সম্মেলনে অংশগ্রহণ করেন।    তথ্যসূত্র    নোবেল বিজয়ী পাতা  বহিঃসংযোগ  বিষয়শ্রেণী:১৮৪৩-এ জন্ম বিষয়শ্রেণী:১৯১৮-এ মৃত্যু বিষয়শ্রেণী:ফরাসি নোবেল পুরস্কার বিজয়ী  বিষয়শ্রেণী:ফরাসি নোবেল বিজয়ী বিষয়শ্রেণী:নোবেল শান্তি পুরস্কার বিজয়ী
বোহাইল ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন। অবস্থান  যোগাযোগ   আয়তন এই ইউনিয়নের মোট আয়তন ৬৯.৪৬ বর্গকিলোমিটার। ইতিহাস জনসংখ্যা ২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৩,৩৩৯ জন।  প্রশাসনিক কাঠামো ইউনিয়নটি ২১টি গ্রাম ও ১৪টি মৌজা নিয়ে গঠিত।  শিক্ষা ব্যবস্থা ইউনিয়নের সাক্ষরতার হার ১৫.২% এখানে, ১২টি প্রাথমিক বিদ্যালয়, ১টি উচ্চ বিদ্যালয় ও ৪টি মাদ্রাসা রয়েছে। হাট-বাজারবোহাইল হাঁট, লক্ষিখোলা বাজার, মাদ্রাসা বাজার,  জনপ্রতিনিধি ইউনিয়নের বর্তমান চেয়ারম্যান আব্দুল মজিদ  ধর্মীয় উপাসনালয় বোহাইল ইউনিয়নে মোট ৪৫টি মসজিদ রয়েছে। দর্শনীয় স্থান  ধারাবর্ষা বন বিভাগ উল্লেখযোগ্য ব্যক্তিত্ব  তথ্যসূত্র
থাম্ব কাঞ্চনজঙ্ঘা (নেপালি: कञ्चनजङ्घा /কঞ্চনজঙ্ঘা;) হিমালয় পর্বতমালার একটি পর্বতশৃঙ্গ। এটি নেপালের দ্বিতীয় উচ্চতম পর্বতশৃঙ্গ, এবং ভারতের উচ্চতম পর্বতশৃঙ্গ, এবং এর উচ্চতা ৮,৫৮৬ মিটার। এটি ভারতের সিকিম রাজ্যের সঙ্গে নেপালের পূর্বাঞ্চলীয় সীমান্তে অবস্থিত। হিমালয় পৰ্বতের এই অংশটিকে কাঞ্চনজঙ্ঘা হিমালয় বলা হয়। এর পশ্চিমে তামূর নদী, উত্তরে লহনাক চু নদী এবং জংসং লা শৃঙ্গ, এবং পূর্বদিকে তিস্তা নদী অবস্থিত।  কাঞ্চনজঙ্ঘা মাউন্ট এভারেস্টের ১২৫ কি.মি. পূর্ব-দক্ষিণ-পূর্ব দিকে অবস্থিত। এটা হিমালয়ের দ্বিতীয় উচ্চতম শৃঙ্গ। এর পাঁচটি মূল শৃঙ্গের মধ্যে তিনটি (মুখ্য, কেন্দ্ৰীয় এবং দক্ষিণ) নেপাল এবং ভারতের উত্তর সিক্কিম জেলা সীমান্তে অবস্থিত। অপর দুটি শৃঙ্গ নেপালের তাপ্লেজুং জেলায় অবস্থিত।Bhuju, U. R., Shakya, P. R., Basnet, T. B., Shrestha, S. (2007). Nepal Biodiversity Resource Book. Protected Areas, Ramsar Sites, and World Heritage Sites.    কাঞ্চনজঙ্ঘা ৮,০০০ মিটার (২৬,০০০ ফুট) এর অধিক উঁচু। পাঁচটি পর্বতচূড়ার কারণে একে "তুষারের পাঁচটি ঐশ্বৰ্য" বলা হয় এবং সিক্কিম এবং দার্জিলিংয়ের স্থানীয় লোকেরা একে পবিত্র মনে করে পূজা করে।  ১৮৪২ সালের আগে কাঞ্চনজঙ্ঘাকে পৃথিবীর সৰ্বোচ্চ শৃঙ্গ বলে ধারণা করা হত, কিন্তু ১৮৪৯ সালে ভারতের বৃহৎ ত্রিকোণমিত্রিক জরীপে বহু পরীক্ষা-নিরীক্ষার পর জানা গেল যে পিক XV বলে পরিচিত মাউন্ট এভারেস্টই হচ্ছে পৃথিবীর উচ্চতম পর্বত শৃঙ্গ। আরো কিছু পুনঃনিরীক্ষণ করার পর ১৮৫৬ সালে আনুষ্ঠানিকভাবে ঘোষণা করা হয় যে কাঞ্চনজঙ্ঘা পৃথিবীর দ্বিতীয় উচ্চতম শৃঙ্গ।  ১৯৫৫ সালের ২৫ মে মাসে ব্রিটিশ পৰ্বতারোহী দলের সদস্য জোয়ে ব্ৰাউন এবং জৰ্জ ব্যান্ড কাঞ্চনজঙ্ঘা আরোহণ করেন। তাদেরকে সিক্কিমের চজ্ঞাল বা ধৰ্মগুরুর বিশেষ অনুমতি নিতে হয়েছিল এবং এর কোনো মর্যাদাহানি করবে না চুক্তিবদ্ধ করে পৰ্বতারোহণ করেছিল। এই দলের অন্যান্য সদস্য হল- জন এঞ্জেলো জেকসন এবং টম মেকিনন। ১৯৮৬ সালের ১১ জানুয়ারি, জেৰ্জি কুকুচজকা এবং ক্ৰিজটোভ উয়িলিকি কাঞ্চনজঙ্ঘা প্ৰথম শীতকালীন আরোহণ করে।   নামকরণ  কাঞ্চনজঙ্ঘা শব্দটি শুনে তৎসম কাঞ্চন + জঙ্ঘা মনে হলেও আসলে নামটি সম্ভবতঃ স্থানীয় শব্দ "কাং চেং জেং গা" থেকে এসেছে, যার অর্থ তেনজিং নোরগে তার বই, ম্যান অফ এভারেস্ট (Man of Everest)-এ লিখেছেন "তুষারের পাঁচ ধনদৌলত"। এটির পাঁচ চূড়া আছে তাদের চারটির উচ্চতা ৮, ৪৫০ মিটারের ওপরে। এ ধনদৌলত ঈশ্বরের পাঁচ ভান্ডারের প্রতিনিধিত্ব করে, স্বর্ণ, রূপা, রত্ন, শস্য, এবং পবিত্র পুস্তক।  চিত্রশালা  থাম্ব|কাঞ্চজঙ্ঘার অপরূপ দৃশ্য-১ থাম্ব|কাঞ্চজঙ্ঘার অপরূপ দৃশ্য-২ থাম্ব|কাঞ্চজঙ্ঘার অপরূপ দৃশ্য-৩ থাম্ব|কাঞ্চজঙ্ঘার অপরূপ দৃশ্য-৪ থাম্ব|কাঞ্চজঙ্ঘার অপরূপ দৃশ্য-৫ থাম্ব|কাঞ্চজঙ্ঘার অপরূপ দৃশ্য-৬ থাম্ব|কাঞ্চজঙ্ঘার অপরূপ দৃশ্য-৭ থাম্ব|কাঞ্চজঙ্ঘার অপরূপ দৃশ্য-৮ থাম্ব|কাঞ্চজঙ্ঘার অপরূপ দৃশ্য-৯ থাম্ব|কাঞ্চজঙ্ঘার অপরূপ দৃশ্য-১০ থাম্ব|কাঞ্চজঙ্ঘার অপরূপ দৃশ্য-১১ থাম্ব|কাঞ্চজঙ্ঘার অপরূপ দৃশ্য-১২ থাম্ব|কাঞ্চজঙ্ঘার অপরূপ দৃশ্য-১৩ থাম্ব|কাঞ্চজঙ্ঘার অপরূপ দৃশ্য-১৪   তথ্যসূত্র   বিষয়শ্রেণী:পবিত্র পর্বত বিষয়শ্রেণী:এশিয়ার আন্তর্জাতিক পর্বত বিষয়শ্রেণী:ভারত–নেপাল সীমান্ত বিষয়শ্রেণী:আট-হাজারী বিষয়শ্রেণী:হিমালয়ের পর্বতশৃঙ্গ বিষয়শ্রেণী:ভারতের পর্বত বিষয়শ্রেণী:হিমালয়ের আট-হাজারী পর্বতশৃঙ্গ বিষয়শ্রেণী:ভারতীয় রাজ্য বা কেন্দ্রশাসিত অঞ্চলের সর্বোচ্চ বিন্দু বিষয়শ্রেণী:কোশি প্রদেশের পর্বত বিষয়শ্রেণী:উত্তর-পূর্ব ভারতের পর্যটন
ডেভিড জন কালাহান (; জন্ম: ১ ফেব্রুয়ারি, ১৯৬৫) পূর্ব কেপের কুইন্সটাউনে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেছেন ডেভ কালাহান। দলে তিনি মূলতঃ ডানহাতি ব্যাটসম্যান হিসেবে ভূমিকা রেখেছেন। এছাড়াও ডানহাতি মিডিয়াম পেস বোলিং করতেন তিনি।  কালাহানের কাকাতো ভাই জাস্টিন কেম্প দক্ষিণ আফ্রিকার পক্ষে টেস্ট ও একদিনের আন্তর্জাতিকে অংশগ্রহণ করেছেন।   শৈশবকাল  ১৯৮৩ সালে দক্ষিণ আফ্রিকার বিদ্যালয়ের ছাত্রদের নিয়ে গঠিত ‘আলবাট্রসেস দলের’ সদস্যরূপে ইংল্যান্ড গমন করেছিলেন। ঐ দলটিতে বর্ষসেরা ক্রিকেটার মার্ক রাশমেয়ার, ডেভ রান্ডল, ড্যারিল কালিনান, মেরিক প্রিঙ্গল ও সালিয়েগ ন্যাকারডিয়েনের ন্যায় তারকা খেলোয়াড়ের অংশগ্রহণ ছিল।   প্রথম-শ্রেণীর ক্রিকেট  ১৯ বছরব্যাপী প্রথম-শ্রেণীর ক্রিকেটে অংশ নিয়েছেন ডেভ কালাহান। অধিকাংশ সময়ই ইংল্যান্ডে অবস্থান করে সাফোক ও নটিংহ্যামশায়ারের পক্ষে খেলেছেন।  প্রাদেশিক ক্রিকেটে খেলোয়াড়ী জীবনের বেশীরভাগ সময় ইস্টার্ন প্রভিন্সের পক্ষে খেলেছেন। ঐ সময়ে দেশের শক্তিধর ব্যাটিংসমৃদ্ধ দলটিতে কেপলার ওয়েসেলস, ফিল আম, মার্ক রাশমেয়ার ও কেনি ম্যাকইউয়ানের অংশগ্রহণ ছিল।   আন্তর্জাতিক ক্রিকেট  টেস্ট ক্রিকেটে অংশগ্রহণের সুযোগ পাননি তিনি। দীর্ঘ আট বছর আন্তর্জাতিক ক্রিকেটে অংশগ্রহণ করলেও ডেভ কালাহান মাত্র ২৯টি একদিনের আন্তর্জাতিকে অংশ নিতে পেরেছিলেন। ৭ ডিসেম্বর, ১৯৯২ তারিখে ভারতের বিপক্ষে একদিনের আন্তর্জাতিকে ডেভ কালাহানের অভিষেক ঘটে।  ১৯৯৪ সালে ম্যান্ডেলা ট্রফি প্রতিযোগিতায় দূর্দান্ত ক্রীড়াশৈলী প্রদর্শন করেন। সেঞ্চুরিয়নে অনুষ্ঠিত ঐ খেলায় নিউজিল্যান্ডের বিপক্ষে অপরাজিত ১৬৯ রানের দূর্দান্ত ইনিংস উপহার দেন ডেভ কালাহান। ব্যাটিং উদ্বোধনে নেমে ৪ ছক্কা সহযোগে ১৪৩ বল মোকাবেলান্তে ১৬৯ রানের মনোরম সেঞ্চুরি করেন। এটিই একদিনের আন্তর্জাতিকে যে-কোন ব্যাটসম্যানের তৎকালীন ব্যক্তিগত সর্বোচ্চ রানের ইনিংসের মর্যাদা পেয়েছিল। এরপর তিনি আর একবার মাত্র পঞ্চাশোর্ধ্ব রানের ইনিংসে খেলেছিলেন। এছাড়াও খেলোয়াড়ী জীবনের সেরা বোলিং পরিসংখ্যান গড়েন ৩/৩২। ফলশ্রুতিতে ম্যান অব দ্য ম্যাচের পুরস্কারে ভূষিত হন তিনি। টেস্টিকুলার ক্যান্সার থেকে আরোগ্য লাভের পর প্রথম ডেভ কালাহান খেলতে নেমেছিলেন।   তথ্যসূত্র    আরও দেখুন   অ্যাডাম প্যারোরে  একদিনের আন্তর্জাতিক  দক্ষিণ আফ্রিকান একদিনের আন্তর্জাতিক ক্রিকেটারদের তালিকা   বহিঃসংযোগ      St George's Park profile   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:গ্রিকুয়াল্যান্ড ওয়েস্টের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:সাফোকের ক্রিকেটার
কার্লোস সেবাস্তিয়ান সোসা সিলভা (, ; জন্ম: ১৯ আগস্ট ১৯৮৬; সেবাস্তিয়ান সোসা নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব ইন্দেপেন্দিয়েন্তে এবং উরুগুয়ে জাতীয় দলের হয়ে গোলরক্ষক হিসেবে খেলেন।  ২০০৩ সালে, সোসা উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় দুই বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২২ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন কার্লোস সেবাস্তিয়ান সোসা সিলভা ১৯৮৬ সালের ১৯শে আগস্ট তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সোসা কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল উরুগুয়ে  ২০২২  ১  ০ সর্বমোট  ১  ০  তথ্যসূত্র  বহিঃসংযোগ           বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:উরুগুয়েয়ীয় প্রবাসী ফুটবলার বিষয়শ্রেণী:লিগা এমএক্সের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:উরুগুয়ের আন্তর্জাতিক যুব ফুটবলার বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ক্লাব আতলেতিকো ভেলেস সার্সফিল্ডের খেলোয়াড়
নিউ ইয়র্ক স্টেট রুট ৪২৪ (এনওয়াই ৪২৪) ছিল যুক্তরাষ্ট্রের নিউ ইয়র্কে অবস্থিত, উত্তরাঞ্চলীয় সিটাকুয়া কাউন্টির পূর্ব-পশ্চিম বরাবর চলে যাওয়া একটি রাজ্য মহাসড়ক। রাস্তাটি স্টকটন শহরের এনওয়াই ৩৮০ (বর্তমানে সিআর ৩৮০) থেকে শুরু হয়ে, ক্যাসাদাগা গ্রামে এনওয়াই ৬০-এ গিয়ে সমাপ্ত হয়। ১৯৩০ সালের নিউ ইয়র্ক রাজ্য মহাসড়ক পুনঃনামকরণের সময় রাস্তাটিকে নামকরণ করা হয়। ১৯৮০ সালে নিউ ইয়র্ক রাজ্য এবং সিটাকুয়া কাউন্টির মধ্যে মহাসড়ক বিনিময় প্রকল্পের সময় এর নামকরণ রদ করা হয়। বর্তমানে এনওয়াই ৪২৪,  সিআর ৫৮-এর অংশ।  রাস্তার বিবরণ left|thumb|ক্যাসাদাগায়, এনওয়াই ৬০ তে সাবেক এনওয়াই ৪২৪ এর প্রান্তবিন্দু। রাস্তাটি স্টকটন শহরের এনওয়াই ৩৮০(বর্তমানে সিআর ৩৮০) থেকে শুরু হয়। তারপর এনওয়াই ৪২৪ উত্তর-পূর্বাঞ্চলীয় স্টকটন হিলের দিকে অগ্রসর হয়। পথিমধ্যে বেশকিছু পাহাড় অতিক্রম করে। এখানে রাস্তাটি নেলসন হিল রোডের সাথে মিলিত হয়, যা এনওয়াই ৪২৪ এর ছোট্ট বিকল্প সড়ক। পাহাড়ের চূড়ায় একে স্টকটন হিল রোড বলা হয় এবং পরে ক্যাসাদাগার মাঠের পাশ দিয়ে চলতে থাকে। গ্রামের প্রান্তে রাস্তাটি ক্যাসাদাগা এলাকার বার্ণহামের পুটনাম রোড(সিআর ৭১) অতিক্রম করে। অবশেষে এনওয়াই ৪২৪ গ্রামের মধ্য বরাবর বাড়ি-ঘড় পেরিয়ে, দক্ষিণাঞ্চলীয় লোয়ার লেক  এলাকায় এনওয়াই ৬০ এ গিয়ে সমাপ্ত  হয়।  ইতিহাস right|thumb|একটি পুরাতন রেফারেন্স মেকার। ১৯৩০ সালের নিউ ইয়র্ক রাজ্য মহাসড়ক পুনঃনামকরণের সময় রাস্তাটিকে নামকরণ করা হয়। কিন্তু  ১৯৮০ সালে নিউ ইয়র্ক রাজ্য এবং সিটাকুয়া কাউন্টির মধ্যে মহাসড়ক বিনিময় প্রকল্পের সময় এর নামকরণ রদ করা হয়।  রাস্তার অপর অংশটি সিটাকুয়া কাউন্টিকে দেয়া হয়, যেখানে এনওয়াই ৩৮০ এবং এনওয়াই ৪২৪ এর মধ্যে ইউএস রুট ২০  অবস্থিত। ডানক্রিক এবং ফ্রেডোনিয়ায় রেফারেন্স রুটে পুরো এনওয়াই ৪২৮ অবস্থিত। ফিরতি হিসেবে নিউ ইয়র্ক রাজ্য  এনওয়াই ০৫ এবং ইউএস রুট ২০ এর  মধ্যবর্তি এনওয়াই ৩৯৪ এর নিয়ন্ত্রণ লাভ করে, যা দক্ষিণে জেমস টাউনে(ফরেস্ট এভিনিউ) এনওয়াই ৩৯৪ এবং এনওয়াই ৬০ এর  মধ্যবর্তি ইউএস রুট ৬২ তে অবস্থিত।  আগস্ট ৭, ১৯৮০ সালে নিউ ইয়র্ক রাজ্য এবং সিটাকুয়া কাউন্টির মধ্যে মহাসড়ক বিনিময় প্রকল্পের সময় এর নামকরণ রদ করা হয়। বর্তমানে এনওয়াই ৪২৪, সিআর ৫৮ এর অংশ।  মূখ্য অংশবিশেষ পুরো রাস্তাটি ছিল সিটাকুয়া কাউন্টিতে।  অবস্থান  মাইল  কি.মি.  গন্তব্য  স্টকটন   ০.০০  ০.০০  এনওয়াই ৩৮০ ক্যাসাদাগা  ৩.২  ৫.১   এনওয়াই ৬০  আরও দেখুন    তথ্যসূত্র  বহিঃসংযোগ  বিষয়শ্রেণী:নিউ ইয়র্ক অঙ্গরাজ্যের মহাসড়ক
মলয়া গোস্বামী (; )  অসমের চলচ্চিত্র জগৎ থেকে অভিনয় করে রাষ্ট্রীয় সুনাম অর্জন করা উত্তর-পূর্ব ভারতের প্রথম মহিলা। তিনি ১‌৯৯২ সনে জাহ্নু বরুয়ার পরিচালিত ফিরিঙতি চলচ্চিত্রে অভিনয় করে শ্রেষ্ঠ চলচ্চিত্র অভিনেত্রীর  রাষ্ট্রীয় চলচ্চিত্র পুরস্কার লাভ করেন।  জন্ম ও শিক্ষা অসমের ডিব্রুগড় জেলার রাজখোয়া পরিবারে মলয়া গোস্বামীর জন্ম হয়। তার পিতা কৈলাশ রাজখোয়া অসম রাজ্যিক বিদুৎ পরিষদে অভিযন্তার পদে কার্যনির্বাহ করিতেন। চাকরি সুত্রে তার পিতাকে এক স্থান থেকে অন্য স্থানে স্নানান্তর হতে হত।  মলয়া গোস্বামী তার বিদ্যার্থী জীবন নঁগাওয়ে অতিবাহিত করেন। নঁগাও উচ্চ বিদ্যালয় থেকে তিনি শিক্ষান্ত পরীক্ষায় উর্ত্তীন হয়ে গুয়াহাটির কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়ে নামভর্ত্তি করেন ও গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন। তিনি বিদ্যালয় ও মহাবিদ্যালয়ে অধ্যয়ন করার সময় সেরা খেলোড়ার ছিলেন। তিনি মহাবিদ্যালয়ে থাকার সময় অসমের প্রথম মহিলা হকি দলের সদস্য ছিলেন। শিক্ষা সমাপ্ত করে তিনি শিক্ষকের বৃত্তি বেছে নিয়েছিলেন। প্রথমে তিনি সোনারী মহাবিদ্যালয় ও তারপর ১৯৮৩ সনে জাগীরোড মহাবিদ্যালয়ে যোগদান করেছিলেন।  বিবাহ ও চলচ্চিত্র জগতে প্রবেশ ১৯৮১ সনে প্রদীপ গোস্বামীর সহিত মলয়া গোস্বামীর বিবাহ সম্পূর্ণ হয়। প্রদীপ গোস্বামী অসম রাজ্যিক বিদুৎ পরিবহন বিভাগের অভিযন্তার পদে নিযুক্ত ছিলেন। তিনি মলয়া গোস্বামীকে অভিনয় করার ক্ষেত্রে অনুপ্রেরণা দিয়েছিলেন। ১৯৮৭ সনে তিনি  অগ্নিস্নান নামক অসমীয়া চলচ্চিত্রে প্রথম অভিনয় করেন। এই চলচ্চিত্রের পরিচালক ছিলেন ডঃ ভবেন্দ্রনাথ শইকিয়া। অগ্নিস্নান চলচ্চিত্র ডঃ ভবেন্দ্রনাথ শইকিয়ার অন্তরীপ নামক উপন্যাসের অন্তর্গত। এই চলচ্চিত্রে মলয়া গোস্বামী প্রধান চরিত্র মেনকার রুপে অভিনয় করেছিলেন। মেনকার চরিত্রে তিনি সকলের দৃষ্টি আকর্ষণ করিতে সক্ষম হয়েছিলেন। ১৯৯১ সনে তিনি ফিরিঙতি নামক চলচ্চিত্রে অভিনয় করেন।  এই চলচ্চিত্রের পরিচালক ছিলেন জাহ্নু বরুয়া। এই চলচ্চিত্রে করা অভিনয়ের জন্য তিনি ১৯৯১ সনের ৩৯তম ভারতের রাষ্ট্রীয় চলচ্চিত্র মহোৎসবের শ্রেষ্ঠ অভিনেত্রী হিসেবে রজত কমল পুরস্কার লাভ করেন।  পরবর্তী সময়ে তিনি অন্যান্য চলচ্চিত্রে অভিনয় করেন। উত্তরাকাল, মা, আই কিল্ড হিম স্যার, আশেনে কুনেবা হিয়াত ও শেষ উপহার তিনি অভিনয় করা কয়েকটি চলচ্চিত্রের নাম। তিনি ধারাবাহিক নাটক যেমন ঋতু আহে ঋতু যায় ইত্যাদিতে অভিনয় করেছেন।  তিনি চল্লিশের অধিক রেডিও প্রচারিত নাটকে সংলাপ করেছেন। নবকান্ত বরুয়া, জ্যোতিপ্রসাদ আগরওয়ালা রচিত কবিতায় তিনি কন্ঠদান করেছেন। তদুপরি তিনি অসমের বিভিন্ন মঞ্চ ও ভ্রাম্যমাণ থিয়েটারে অভিনয় করেছেন। গুয়াহাটি দূরদর্শন কেন্দ্র দ্বারা প্রচারিত ঋতু আহে ঋতু যায় নামক নাটকে  অভিনয়ের জন্য তিনি জয়মতী পুরস্কার ও শ্রেষ্ঠ টেলিভিশন বটা পুরস্কার প্রাপ্ত করেছেন।  অভিনীত চলচ্চিত্রপঞ্জী   বর্ষ চলচ্চিত্র চরিত্র ২০০৯  জীবন বাটর লগরী   ২০০৩  কণিকার রামধেনু(Ride on the Rainbow)  ২০০১  দামন: এ ভিক্টিম অফ মেরিটেল ভায়লেঞ্চ  ১৯৯২  ফিরিঙতি (The Spark)  শিক্ষয়ত্রী ১৯৯০  উত্তরকাল  ১৯৮৮  শিরাজ  ১৯৮৭  অগ্নিস্নান মেনকা ১৯৮৫  সরয়জান     তথ্যসূত্র  বিষয়শ্রেণী:আসামের ব্যক্তি বিষয়শ্রেণী:আসামের অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:ভারতীয় চলচ্চিত্র অভিনেত্রী
ছোড়া ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার পাণ্ডবেশ্বর সমষ্টি উন্নয়ন ব্লকের একটি শহর।  ভৌগোলিক অবস্থান   ছোড়া-র ভৌগোলিক অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯১ মিটার (২৯৮ ফুট)।   জনসংখ্যার উপাত্ত  ভারতের ২০১১ সালের আদমশুমারি অনুসারে ছোড়া শহরের জনসংখ্যা হল ১৩,৮০৬ জন। এর মধ্যে পুরুষ ৭,৩০৮ জন ৫৩% এবং নারী ৬,৪৯৮ জন ৪৭%। এই শহরের জনসংখ্যার ১,৭২১ জন হল ৬ বছর বা তার কম বয়সী। ছোড়া শহরে সাক্ষরতার হার ৮,৮৫৮ জন। ৬বছরের ঊর্ধ্বে জনসংখ্যার ৭৩.৩০%।  ২০০১ সালের আদমশুমারি অনুসারে,  ছোড়া শহরের জনসংখ্যার ১২,৮৩৯ জন। পুরুষ সাক্ষরতার হার ৫৫% এবং নারী সাক্ষরতার হার ৪৫%। ছোড়া শহরের গড় সাক্ষরতা হার ৫১%, সারা ভারতের সাক্ষরতার হার ৫৯.৫%, তার চাইতে ছোড়া শহরের সাক্ষরতার হার কম। এই শহরের জনসংখ্যার ৬০% পুরুষ এবং ৪০% নারী শিক্ষিত। ১৩% জনসংখ্যার ৬ বছরের কম বয়সী।  অর্থনৈতিক অবস্থা এই এলাকাটি হল কয়লাখনির প্রানকেন্দ্র।Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), , Vol I, pp 14-15, Radical Impression.   ইসিএল ওয়েবসাইটের টেলিফোন নাম্বার অনুযায়ী, ২০১৮ সালে ইস্টার্ন কোলাফিল্ডের কেন্দা এলাকায় কর্মক্ষম কয়লাখনিগুলি হল: বহুলা কয়লাখনি, চোরা ব্লক ইনক্লাইন, সিআই জাম্বাদ কয়লাখনি, চোরা ওসিপি, হরিপুর কয়লাখনি, লোয়ার কেন্দা কয়লাখনি, নিউ কেন্দা কয়লাখনি, সিডুলি কয়লাখনি, এসকে ওসিপি এবং ওয়েস্ট কেন্দা ওসিপি।  শিক্ষা  ছোড়া শহরে তিনটি প্রাথমিক, একটি উচ্চ মাধ্যমিক বিদ্যালয় রয়েছে।    তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর
পাইলট অফিসার হলো রয়েল এয়ার ফোর্সে সবচেয়ে নিচের পদ Ranks and Badges of the Royal Air Force". Royal Air Force. 2007. http://www.raf.mod.uk/structure/commissionedranks.cfm . Retrieved 2007-12-01 এবং অনেক কমনওয়েলথভুক্ত দেশের বিমান বাহিনীর সবচেয়ে নিচের পদ। এটা ফ্লাইং অফিসার পদের ঠিক নিচের পদ। এটা সাধারণত অস্নাতক প্রবেশনারী অফিসারদের দেওয়া হয় আর অন্যরা তাদের স্নাতক ডিগ্রি লাভ করার ঠিক এক সপ্তাহের মধ্যে এটা লাভ করে। কিছু নতুন কমিশন প্রাপ্ত অফিসাররা আবার অ্যাকটিং পাইলট অফিসার পদে নিয়োগ পান।  ওএফ-১ নামে এটাকে ডাকা হয় ন্যাটোতে যা ব্রিটিশ সামরিক বাহিনীর বা রয়েল মেরিন বাহিনীর সেকেন্ড লেফট্যানেন্ট পদের সমান। রয়েল নেভিতে কোন সমমর্যাদার পদ নেই।তবে এই পদ র‍য়েল নেভির মিডশিপম্যান পদের চেয়ে বড় ,কিন্তু সাব লেফট্যানেন্ট পদের ছোট। অস্ট্রেলিয়ান সামরিক বাহিনীতে এই পদ অ্যাটিং সাব লেফট্যানেন্ট পদের সমান মর্যাদা বহন করে। অ্যাসিস্ট্যান্ট সেকশন অফিসার পদ হলো পাইলট অফিসারের সমান উম্যান্স অক্সিলিয়ারি এয়ারফোর্সে।   উৎস  ১৯১৮ সালে ১লা এপ্রিল এই পদটা রয়েল এয়ার ফোর্সে নেওয়া হয় ব্রিটিশ সামরিক বাহিনী এবং সাথে রয়েল ফ্লাইং করপ্সের সেকেন্ড লেফট্যানেন্ট রয়েল এয়ার ফোর্সে সেকেন্ড লেফট্যানেন্টই থাকে। সেকেন্ড লেফট্যানেন্ট পদকে এন্সাইন পদ হিসেবে নামকরণে সিদ্ধান্ত নেয়া হয়।যাই হোক যখন ১৯১৯ সালে ১লা আগস্ট রয়েল এয়ার ফোর্স তাদের নিজস্ব কাঠামো বানায় তখন আবার সেকেন্ড লেফট্যানেন্ট পদকে পাইলট অফিসারের নাম দেয় যা এখনও চলছে।   রীতি  পাইলট অফিসার পদের নাম অনুযায়ী এটা বোঝায় না যে তারা পাইলট। কিছু পাইলট অফিসাররা বিমানের কর্মচারী হয়, অন্যরা স্থল শাখাতেই অফিসার হিসেবে কাজ করে। একটা স্থল শাখার পাইলট অফিসারের কদাচিৎ ফ্লাইট অংশে যাওয়ার নির্দেশ থাকে।   রয়েল এয়ার ফোর্সের রীতি  এই পাইলট অফিসার পদ সাধারণত অস্নাতক প্রবেশনারী অফিসারদের দেওয়া হয় আর অন্যরা রয়েল এয়ার ফোর্স কলেজ ক্রানওয়েল থেকে তাদের স্নাতক ডিগ্রি লাভ করার ঠিক এক সপ্তাহের মধ্যে এটা লাভ করে। কিছু নতুন কমিশন প্রাপ্ত অফিসাররা আবার অ্যাকটিং পাইলট অফিসার পদে নিয়োগ পান।   অন্যান্য বিমান বাহিনীতে  অনেক কমনওয়েলথভুক্ত দেশের বিমান বাহিনীতে এই পদটা ব্যবহার করা হয় যেমন-বাংলাদেশ বিমান বাহিনী, পাকিস্তান বিমান বাহিনী,অস্ট্রেলিয়ান বিমান বাহিনী, নিউজিল্যান্ড বিমান বাহিনী এবং শ্রীলঙ্কা বিমান বাহিনী। এই পদটা ভারতীয় বিমান বাহিনীতে আর মোটেও ব্যবহার করা হয় না, কমিশন প্রাপ্ত অফিসাররা সরাসরি ফ্লাইং অফিসার হিসেবে নিয়োগ পান।  কানাডিয়ান বিমান বাহিনী পাইলট অফিসার পদটা ব্যবহার করত ১৯৬৮ সালে তাদের তিনটি শাখা একীভূত হওয়ার আগ পর্যন্ত এবং তারা সামরিক বাহিনীর কোন পদকে সেখানে নিয়ে আসে।তাদের পাইলট অফিসার তখন সেকেন্ড লেফট্যানেন্ট পদটা লাভ করে।   তথ্যসূত্র    বহিঃসংযোগ   বিষয়শ্রেণী:সামরিক পদমর্যাদা বিষয়শ্রেণী:বাংলাদেশের সামরিক পদমর্যাদা